1. számú melléklet a    /2013. sz. Képv. test. határozathoz


ALAPÍTÓ OKIRAT

(módosításokkal egységes szerkezetbe foglalva)

Kiskőrös Város Önkormányzat Képviselő-testülete az államháztartásról szóló 2011. évi CXCV. törvény 8. § (5) bekezdésében kapott felhatalmazás alapján, az államháztartásról szóló törvény végrehajtására kiadott 368/2011. (XII. 31.) Korm. rendelet 5. § (1)-(2) bekezdésében foglalt tartalmi követelményeknek megfelelően az alábbi okiratot adja ki: 


A költségvetési szerv:

1. Neve: 
Petőfi Sándor Városi Könyvtár  


    Székhelye: 
6200 Kiskőrös, Petőfi tér 4/B. 
2. Telephelyek címe, megnevezése: 
Zsinagóga


6200 Kiskőrös, Petőfi Sándor út 3.

3. Az alapításról rendelkező jogszabály teljes megjelölése: -

4. Közfeladata: 

A muzeális intézményekről, a nyilvános könyvtári ellátásról és közművelődésről szóló 1997. évi CXL. törvény alapján nyilvános könyvtár feladatok ellátása 

5. Alaptevékenysége:

A Petőfi Sándor Városi Könyvtár ellátja a muzeális intézményekről, a nyilvános könyvtári ellátásról és közművelődésről szóló 1997. évi CXL. törvényben és a vonatkozó egyéb jogszabályokban a számára meghatározott feladatokat. 
6. Államháztartási szakágazati besorolása:
910100 Könyvtári, levéltári tevékenység
7. Az alaptevékenységek szakfeladat rend szerinti besorolása:
910121 Könyvtári állomány gyarapítása, nyilvántartása

- a könyvtár gyűjtőköri szabályzatában meghatározott módon - a használói és helyi igényeknek megfelelően - a könyvek, dokumentumok beszerzése, illetve a helyismereti dokumentumok gyűjtése, a könyvtár állományába került dokumentumok nyilvántartása

910122 Könyvtári állomány feltárása, megőrzése, védelme

- a feltáró munka során a könyvtár állományába kerülő dokumentumokról az őket jellemző formai és tartalmi jegyek alapján történő leírások, ezekből hagyományos és számítógépes katalógusok készítésével, a könyvtári állomány megőrzése és védelme, a raktározása, a dokumentumok állagának védelmét szolgáló tevékenységek (köttetés, restaurálás, portalanítás stb.) és berendezések (pl. párásítók, klímagépek, rongálás, lopás- és tűzkár elleni védelem eszközei) telepítése és működtetése  

910123 Könyvtári szolgáltatások

· a rendelkezésre bocsátás, a könyvtári tájékoztatás 

890441 Rövid időtartamú közfoglalkoztatás
- a bérpótló juttatásra jogosult személy 2-4 hónap időtartamra szóló, határozott idejű munkaviszony keretében, napi négy órás munkaidőben történő - külön kormányrendelet alapján szervezett - foglalkoztatásával kapcsolatos bevételeket és kiadásokat.


 890442 Foglalkoztatást helyettesítő támogatásra jogosultak hosszabb időtartamú 

közfoglalkoztatása 
- a bérpótló juttatásra jogosult személy 2-12 hónap időtartamra szóló, határozott idejű munkaviszony keretében, napi 6-8 órás munkaidőben történő - külön kormányrendelet alapján szervezett - foglalkoztatásával kapcsolatos bevételeket és kiadásokat.


 890443 Egyéb közfoglalkoztatás 
- a hosszabb időtartamú közfoglalkoztatás támogatása, vagy országos közfoglalkoztatási program támogatása keretében - külön kormányrendelet alapján - szervezett, a bérpótló juttatásra nem jogosultak legfeljebb 12 hónapig történő foglalkoztatásával kapcsolatos bevételeket és kiadásokat.

680002 Nem lakóingatlan bérbeadása, üzemeltetése
- az önkormányzat vagy költségvetési szerv tulajdonában vagy kezelésében lévő nem lakóingatlanok bérbeadásával, illetve üzemeltetésével kapcsolatos bevételeket és kiadásokat. Ide tartozik jellemzően az ingatlan vagy egyes helyiségei alkalmi, időszakonkénti vagy tartós bérbeadása harmadik személyek részére, az alapfeladat ellátására közvetlenül (tartósan vagy időszakosan) nem használt ingatlanrészek üzemeltetése (azaz a helyiség biztosításán túl egyéb, üzemeltetési típusú szolgáltatásokat - így pl. portaszolgálat, takarítás - is tartalmaz).


8. Illetékessége, működési köre: 
Kiskőrös Városban – önkormányzati társulásban ellátott feladatok esetén a társult településeken - az alapító okiratban meghatározott feladatok ellátása 

9. Irányító szervének neve, székhelye:

Kiskőrös Város Önkormányzat Képviselő- testülete 

6200 Kiskőrös, Petőfi Sándor tér 1. 

10. Gazdálkodási besorolása: 

Önállóan működő költségvetési szerv 


11. Vezetőjének megbízási rendje: 


Vezetője az igazgató, akit a Képviselő-testület – pályázat alapján – határozott időre bíz meg. 


Foglalkoztatási jogviszonyára a közalkalmazottak jogállásáról szóló 1992. évi XXXIII. törvény vonatkozik.

12. Foglalkoztatottjaira vonatkozó foglalkoztatási jogviszonyok megjelölése: 


A munka törvénykönyvéről szóló 2012. évi I. törvény 

A közalkalmazottak jogállásáról szóló 1992. évi XXXIII. törvény 

A polgári törvénykönyvről szóló 1959. évi IV. törvény 

13. Gazdálkodási feladatokat ellátó önállóan működő és gazdálkodó szerv megjelölése:


Kiskőrösi Polgármesteri Hivatal 


6200 Kiskőrös, Petőfi Sándor tér 1. 

Kiskőrös, 2013. február 20.
Záradék

Jelen alapító okirat a törzskönyvi nyilvántartásba történő bejegyzéssel lép hatályba, ezzel egyidejűleg a Petőfi Sándor Városi Könyvtár 13/2013. számú 2013. január 23. napján kelt egységes szerkezetű alapító okirata hatályát veszti. 

Az alapító okiratot Kiskőrös Város Önkormányzat Képviselő-testülete     /2013. számú határozatával hagyta jóvá. 
P.H.


      Domonyi László 

Dr. Csertő Gyula

        Polgármester 

      jegyző

